Vi var en familie på 5 som bodde i leiligheten til Alberto. Leiligheten ligger midt i Trastevere med et yrende uteliv selv midt i uken. Massevis av spisesteder og barer rett rundt hjørnet. Pizzeriaen rett på utsiden er verdt å stå i kø for å få et bord ved. Selv om leiligheten ligger sentralt er den lokalisert i en ganske rolig sidegate, og vi sov godt om natten. To minutter unna lå et lite supermarked, og en liten grønnsakshandel med ferskt brød og mozzarella. Leiligheten har to soverom med komfortable senger, og en sovesofa i stuen. Det er aircondition i alle 3 rom. Det var to bad med toalett, litt dårlig dusj på det ene badet, ellers fungerte alt.
Alberto har self check-in, noe som var flott for oss som ankom midt på natten. Beliggenheten var super, og vi kunne nå alle severdigheter til fots.
Vi kommer gjerne tilbake!